
1. [bookmark: _Toc348562976]Forord

Organisasjonsplanen er ment som et styrende dokument for Holter idrettsforening. Hensikten har vært å nedtegne i dokuments form de overordnede retningslinjer som idrettsforeningens styrende organer skal arbeide etter.

Organisasjonsplanen er utarbeidet innenfor rammene av foreningens lover, og er et tillegg til vedtatte reglement og retningslinjer.

Hovedstyret har ansvar for at organisasjonsplanen blir underlagt tidsmessig revisjon, og organisasjonsplanen behandles årlig av årsmøte.

Hovedstyre har ansvar for å påse at organisasjonsplanen blir gjort tilfredsstillende kjent blant idrettsforeningens styrende organer og medlemmer for øvrig.

2. [bookmark: _Toc309129325][bookmark: _Toc348562977]Grunnlagsopplysninger for idrettsforeningen

[bookmark: _Toc243970261]Navn:				Holter idrettsforening
Stiftet:				3. juni 1918
Idrett:				Håndball, fotball, allidrett
Postadresse:			Pb. 28, 2035 Holter
E-postadresse:			holterif@gmail.com 
Bankkonto (hoved):		1622.20.12701		
Bankforbindelse:		DNB
Internettadresse:		www.holterif.no 
Organisasjonsnummer:	983 60 2134
Anleggsadresse:		Vestlykkja 60, 2034 Holter
Klubbnummer i NIF:		KL02380002
Årsmøtemåned:		Mars
3. [bookmark: _Toc348562978]Visjon og verdigrunnlag

Holter Idrettsforening skal være en idrettsforening for lokalmiljøet der respekt, ansvar, omsorg og idrettsglede står i sentrum. I vår idrettsforening er alle velkommen. 

I Holter idrettsforening skal vi utvikle et godt idrettsmiljø ved å: 
· gjøre hverandre gode gjennom lagspill 
· behandle medspillere, motspillere og dommeren med respekt 
· tenke positivt og være løsningsorienterte 
· bygge idrettsforeningen gjennom dugnadsånd og entusiasme 
· legge vekt på Fair Play 

Holter idrettsforening ble stiftet i 1918, og har i overkant av 400 medlemmer. Klubben og bygda er i sterk vekst. Holter idrettsforening tilbyr i dag fotball, håndball og allidrett. Vi er en breddeklubb med fokus på miljø og trygghet. Vi ønsker at Holtersletta/HIF-hallen skal være et samlingspunkt for alle generasjoner i bygda vår.

All aktivitet i Holter Idrettsforening skal gjenspeile vår visjon – «IDRETT ER GØY!»
4. [bookmark: _Toc243970262][bookmark: _Toc309129327][bookmark: _Toc348562979]Idrettsforeningens formål

Holter idrettsforening skal være en åpen og demokratisk organisasjon, der formålet er å drive idrett organisert i Norges idrettsforbund og olympiske og paralympiske komité (NIF)

Arbeidet skal preges av frivillighet, demokrati, lojalitet og likeverd. Alle idrettslige aktiviteter skal bygge på grunnverdier som idrettsglede, fellesskap, helse og ærlighet.

Idrettsforeningen er selveiende og frittstående med utelukkende personlige medlemmer.
[bookmark: _Toc243970263][bookmark: _Toc309129328]
5. [bookmark: _Toc309129331][bookmark: _Toc348562980]Handlingsplan/overordnede mål

	Hva
	Hvordan
	Hvem

	Sikre stabile inntekter til rett tid
	1) Vedlikeholde medlemsregister, for å sikre en god medlemsadministrasjon og effektiv fakturautsendelse.
	Hovedstyret v/ leder, økonomiansvarlig og gruppeledere

	Øke engasjementet i og rundt HIF
	1) Gjennomføre Holterdagen og feire klubbens 100-årsjubileum
	Hovedstyret v/ leder

	Sikre forsvarlig og forutsigbar drift av hall/anlegg
	1) Kartlegge langsiktige og kortsiktige vedlikeholdsbehov

	Anleggsstyret v/ anleggsansvarlig

	
	2) Gjennomføre kunstgressprosjektet

	Hovedstyret sammen med kunstgressgruppa

	
	3) Vurdere behov for utvikling av hallen 

	Anleggsstyret v/ anleggsansvarlig



[bookmark: _Toc309129333]














6. Organisering av idrettsforeningen






Hovedstyret består av:
· Leder
· Nestleder
· Økonomiansvarlig (felles for hele Idrettsforeningen)
· Sekretær 
· Hall-/anleggsansvarlig
· Styremedlem
· 1representanter fra fotballgruppa: leder,  nestleder er varamedlem
· 1 representanter fra håndballgruppa: leder, nestleder er varamedlem
· 1 representant fra Bekkestuakomiteen har møterett
· 2 vara styremedlemmer

Hall/anleggsstyret består av:
· Leder (anleggsansvarlig)
· Utleieansvarlig
· Driftsleder
· 2 politikere valgt av kommunestyret
· 1 representant fra Nannestad idrettsråd
· 1 representant fra håndballgruppa og 1 representant fra fotballgruppa med møte og talerett.







Gruppestruktur –


Håndballgruppa består av:
· Leder/sportslig leder
· Nestleder
· Sekretær
· Materialforvalter
· Arrangementsansvarlig
· Dommeransvarlig


Trener/lagledermøte/sportslig utvalg består av:
· 1 trener fra alle lag
· 1 lagleder fra alle lag

Fotballgruppa består av:
· Leder/sportslig leder
· Nestleder
· Sekretær
· Materialforvalter 
· Kioskansvarlig
· Dommeransvarlig



Trener/lagledermøte/sportslig utvalg består av:
· 1 trener fra alle lag
· 1 lagleder fra alle lag

Allidretten består av:
· Leder
· Aktivitetsledere/trenere

Bekkestuakomiteen består av:
· Leder
· Utleiekontakt
· 2 styremedlemmer

7. [bookmark: _Toc309129334][bookmark: _Toc348562981]Årsmøtet

· Årsmøtet er idrettsforeningens høyeste organ.
· Årsmøtet blir avholdt en gang i året innen mars måned.
· Protokollen fra årsmøtet sendes til idrettsrådet i kommune, og de særkretser idrettsforeningen er tilsluttet. Protokollen kan legges ut på idrettsforeningens internettsider.
· Innkalling til årsmøtet skal skje en måned før årsmøtet avholdes. 
· Innkalling annonseres på nettet eller i avisen, eller sendes/legges ut til medlemmene.
· Innkomne forslag skal være styret i hende 2 uker før årsmøtet og gjøres tilgjengelig en uke før møtet finner sted.
· Årsmøtet er for medlemmer i klubben, det vil si de som har betalt medlemskontingenten. Foreldre/foresatte har ikke fullmakt til å stemme for medlemmer under 15 år.
· Årsmøtet legger grunnlaget for styret sitt arbeid, og alle som ønsker å være med å bestemme hvordan klubben drives bør stille på årsmøtet. 
· Årsmøtet skal gjennomføres slik det er fastsatt i lovens årsmøteparagraf § 15
	8. [bookmark: _Toc309129335][bookmark: _Toc348562982]Styrets funksjon og sammensetning

		Hovedstyret skal:
· Planlegge og ivareta idrettsforeningens totale drift, herunder mål og strategiarbeid, budsjett og regnskap samt oppgaver beskrevet i Holter idrettsforenings lov.
· Iverksette bestemmelser og vedtak fattet av årsmøte eller overordnet idrettsmyndighet.
· Stå for idrettsforeningens daglige ledelse, og representere laget utad.
· Disponere idrettsforeningens inntekter (tilskudd, kontingent o.a.) og fordele disse etter plan og godkjent budsjett.
· Oppnevne komiteer og utvalg etter behov, og utarbeide instruks for disse.
· Sørge for at idrettsforeningens undergrupper/underutvalg fungerer som tiltenkt.







Ansvarsområder/instruks for hovedstyrets medlemmer:

Leder: 
· Daglig ledelse av Holter IF.
· Kontaktpunkt ovenfor kommune og overordnet idrettsmyndighet.
· Representere Holter IF utad (delta i møter med kommune, krets, sponsorer, media m.v.).
· Sørge for at Holter IF sine vedtekter og vedtak fra årsmøte ivaretas. 
· Klubbutvikling/ansvarlig for effektiv organisering av Holter IF. 
· Budsjettansvarlig for eget område: Holter IF (hovedstyret). 
· Innkjøpsansvarlig for eget område: Holter IF (hovedstyret). 
· Sammen med økonomiansvarlig fremlegge forslag til budsjett til styret/årsmøte. 
· Påse at gruppene fungerer som tiltenkt, bidra til å løse eventuelle konflikter internt i 
gruppene, samt sørge for at hovedstyret tar grep hvis noen av gruppene styres mot underskudd eller ledes på en dårlig måte.

Nestleder:
· Leders stedfortreder/avlaste leder ved behov.
· Klubbutvikling.
· Samarbeid og oppfølging av leverandører.
· Ajourhold av medlemsregisteret.


Sekretær:
· Referent i styremøter, herunder utsendelse i etterkant.
· Postfordeling.
· Politiattester (kontaktpunkt, føre oversikt over hvem som har forevist, samt etterspørre/sørge for at nye tillitsvalgte foreviser – i samarbeid med gruppene).
· Hjemmeside.

Økonomiansvarlig:
· Fakturabehandling.
· Kontaktpunkt for regnskapsfører/regnskapsbyrå.
· Ansvarlig for regnskap.
· Økonomi-koordinator.
· Sammen med leder fremlegge forslag til budsjett til styret/årsmøte.
· Rapportere regnskapstall til styret hvert kvartal eller når styret ber om det.
· Kontaktpunkt for revisorer.

Styremedlem/sponsoransvarlig:
· Ansvar for sponsoravtaler og reklamesalg (helhetlig i Holter IF).
· Være aktiv mot nye potensielle sponsorer.
· Føre oversikt over sponsorer, avtalelengde. 
· Være aktiv for videreføring av eksisterende sponsoravtaler.
· Sørge for at kun betalende sponsorer reklameføres (skilt etc.). 
· Sende oversikt til økonomiansvarlig når fakturaer skal sendes iht. avtalene.
· Delaktig i arrangementskomiteen for Holterdagen.

Anleggsansvarlig:
· Kontaktpunkt mellom anleggsstyret og hovedstyret.
· Koordinere bane og hall.
· Ansvarlig for drift av anlegget sammen med driftsstyret.
· Budsjettansvarlig for eget område: Hall/anlegg (anleggsstyret).
· Innkjøpsansvarlig for eget område: Hall/anlegg (anleggsstyret). 
· Ansvarlig for fordeling av treningstider i hallen i samarbeid med gruppene.
· Ansvarlig for å kartlegge vedlikeholdsbehov og legge dette frem for anleggsstyret og hovedstyret.

Leder av fotballgruppa:
· Ansvarlig for daglig ledelse av Holter IF fotball.
· Budsjettansvarlig for eget område: Fotballgruppa. 
· Innkjøpsansvarlig for eget område: Fotballgruppa. 
· Ansvarlig for utsendelse av deltageravgiften i mai/juni og august/september årlig.
· Innkalle og lede møter i egen gruppe.
· Kontaktpunkt for fotballkretsen.
· Ansvarlig for påmelding av lag i serien etter dialog med sportslig leder og lagleder-/trenergruppa.
· Ansvarlig for utvikling av egen gruppe.
· Ansvarlig for å utarbeide årsmelding og budsjettforslag til styret/årsmøte.
· Orientere om gruppas aktivitet til hovedstyret.

Nestleder av fotballgruppa:
· Stedfortreder for leder i gruppa/avlaste leder ved behov. 
· Ajourholde deltakerliste for egen gruppe i samarbeid med laglederne.
· Sørge for informasjonsflyt i fotballgruppa i samarbeid med leder.

Leder av håndballgruppa:
· Ansvarlig for daglig ledelse av Holter IF håndball. 
· Budsjettansvarlig for eget område: Håndballgruppa. 
· Innkjøpsansvarlig for eget område: Håndballgruppa. 
· Ansvarlig for utsendelse av deltageravgiften i september/oktober årlig.
· Innkalle og lede møter i egen gruppe.
· Kontaktpunkt for håndballforbundet.
· Ansvarlig for påmelding av lag i serien etter dialog med oppmann-/ trenergruppa.
· Ansvarlig for utvikling av egen gruppe.
· Ansvarlig for å utarbeide årsmelding og budsjettforslag til årsmøte.
· Orientere om gruppas aktivitet til hovedstyret.

Nestleder av håndballgruppa:
· Stedfortreder for leder i gruppa/avlaste leder ved behov. 
· Ajourholde deltakerliste for egen gruppe i samarbeid med oppmenn i lagene.
· Sørge for informasjonsflyt i håndballgruppa i samarbeid med leder.

Leder av Bekkestuakomiteen:
· Ansvarlig for daglig ledelse av Bekkestua. 
· Budsjettansvarlig for eget område: Bekkestua. 
· Innkjøpsansvarlig for eget område: Bekkestua. 
· Innkalle og lede møter i egen gruppe. 
· Orientere om gruppas aktivitet i hovedstyret.

Leder av Allidretten:
· Ansvarlig for daglig ledelse/koordinering av allidretten.
· Budsjettansvarlig for eget område: Allidretten.
· Innkjøpsansvarlig for eget område: Allidretten.
· Innkalle og lede møter i egen gruppe.
· Orientere om gruppas aktivitet i hovedstyret.
 
Varamedlemmer (2 stk.):
· Har møte- og talerett på alle styremøter.
· Innkalles ved fulle rettigheter ved forfall fra øvrige styremedlemmer.
· Utføre delegerte oppgaver fra styret på ad hoc basis.



	


Andre utvalg/verv:


Valgkomite:
Valgkomiteen har en viktig rolle for å sikre drift av idrettsforeningen gjennom å finne personer med riktig kompetanse til styret, herunder å motivere til å ta ansvar.
Valgkomiteen består av 3 medlemmer + 1 varamedlem. Valgkomiteen konstituerer seg selv på første møte.

Revisorer:
Revisor skal vurdere om årsregnskapet er utarbeidet og fastsatt i samsvar med idrettens regnskaps- og revisjonsbestemmelser, og om organisasjonsleddets styre har oppfylt sin plikt til å sørge for ordentlig og oversiktig registrering og dokumentasjon av regnskapsopplysninger i samsvar med idrettens regnskaps- og revisjonsbestemmelser.

9. [bookmark: _Toc309129336][bookmark: _Toc348562983]Grupper
Holter idrettsforening har undergrupper. Det er viktig at alle gruppene står samlet og jobber sammen. Gruppene har egne styrer som ledes av gruppeleder.

[bookmark: _Toc348562984]9.1 Fotball
· Sammensetning er beskrevet i pkt. 6
· Gruppestyret ivaretar daglig drift av egen gruppe.
· Gruppeleder/gruppestyret har budsjettansvar for egen gruppe, men regnskap ivaretas av økonomiansvarlig i idrettsforeningen – for øvrig mht. økonomi henvises det til økonomireglement for Holter idrettsforening.
· Gruppestyret planlegger og gjennomfører aktiviteter innenfor egen gruppe, og skal bidra til aktiviteter på tvers av de ulike gruppene.
· Gruppestyret har ansvar for sportslig utvikling innenfor egen gruppe, og er styrende organ for tillitsvalgte (trenere og lagledere) i gruppa.

[bookmark: _Toc348562985]9.2 Håndball
· Sammensetning er beskrevet i pkt. 6
· Gruppestyret ivaretar daglig drift av egen gruppe.
· Gruppeleder/gruppestyret har budsjettansvar for egen gruppe, men regnskap ivaretas av økonomiansvarlig i idrettsforeningen – for øvrig mht. økonomi henvises det til økonomireglement for Holter idrettsforening.
· Gruppestyret planlegger og gjennomfører aktiviteter innenfor egen gruppe, og skal bidra til aktiviteter på tvers av de ulike gruppene.
· Gruppestyret har ansvar for sportslig utvikling innenfor egen gruppe, og er styrende organ for tillitsvalgte (trenere og lagledere) i gruppa.

[bookmark: _Toc348562986]9.3 Allidrett
· Sammensetning er beskrevet i pkt. 6
· Gruppestyret ivaretar daglig drift av egen gruppe.
· Gruppeleder/gruppestyret har budsjettansvar for egen gruppe, men regnskap ivaretas av økonomiansvarlig i idrettsforeningen – for øvrig mht. økonomi henvises det til økonomireglement for Holter idrettsforening.
· Gruppestyret planlegger og gjennomfører aktiviteter innenfor egen gruppe, og skal bidra til aktiviteter på tvers av de ulike gruppene.

10. [bookmark: _Toc348562987]Hall-/anleggsstyre
Hall-/anleggsstyre består av representanter fra Holter idrettsforening, idrettsrådet og representanter fra Nannestad kommune (valgt av kommunestyret). Hall-/anleggsstyre avholder et møte i halvåret og har fokus på daglig drift, vedlikehold og økonomi.

Hall-/anleggsstyre består av:

· Anleggsansvarlig (leder av hall-/anleggsstyre).
· Utleieansvarlig.
· Driftsleder.
· 2 representanter fra Nannestad kommune (valgt av kommunestyret).
· 1 representant fra Nannestad idrettsråd.
· 1 representant fra hver av idrettsforeningens grupper (møte- og talerett).

Daglig drift av hall-/anlegg ivaretas av:
· Anleggsansvarlig.
· Utleieansvarlig.
· Driftsleder.





11. [bookmark: _Toc348562988]Utleie av anlegg

Holter idrettsforening sitt anlegg består av HIF-hallen, klubbhus, gressbane (stor), gressbane (liten) og grusbane. Klubbhuset leies ut til Løkka barnehage AS, og disponeres av leietaker på hverdager mellom kl. 07 – 17. Hele eller deler av anlegget lånes ut/leies ut til interne og eksterne etter vedtatte utleiepriser. Eget utleiereglement må følges ved bruk av anlegget. Spørsmål om utleie rettes til utleieansvarlig eller anleggsansvarlig.

12. [bookmark: _Toc309129339][bookmark: _Toc348562989]Medlemmer

Medlemskap i Holter idrettsforening er først gyldig og regnes fra den dag kontingent er betalt.
For å ha stemmerett og være valgbar må et medlem ha vært tilsluttet idrettsforeningen i minst 1 måned og ha betalt kontingent.
Medlemskap i Holter idrettsforening kan opphøre ved utmelding, stryking eller eksklusjon. 
Utmelding skal skje skriftlig og får virkning når den er mottatt. 
Strykning kan finne sted av medlem som skylder kontingent for mer enn ett år. Medlem som strykes kan ikke tas opp igjen før skyldig kontingent er betalt. Hvis medlemmet skylder kontingent etter forfalt to års kontingent, skal medlemskapet bringes til opphør ved strykning fra idrettsforeningens side.
Ved innmelding skal medlemmene fylle ut et skjema med navn, fødselsdato, adresse, e-post, mobilnr. Navn på foresatte (hvis under 18 år). Dette for å ha et oppdatert og oversiktlig medlemsregister. (NIF innførte obligatorisk medlemsregister i 2013).

13. [bookmark: _Toc309129340][bookmark: _Toc348562990]Forsikring

Idrettsforsikring for barn
Alle barn som er medlem av lag tilsluttet Norges idrettsforbund og olympiske og paralympiske komité (NIF) eller som deltar i organisert aktivitet i klubbens/lagets regi er forsikret opp til de blir 13 år.

14. [bookmark: _Toc309129343][bookmark: _Toc348562991]Arrangement

Holter idrettsforening har som mål å være en aktiv idrettsforening, som bidrar til engasjement på tvers av generasjonene i bygda vår. Medlemmene er en viktig ressurs for å gjennomføre arrangementer i form av dugnadsarbeid.

Medlemmer i Holter idrettsforening er forpliktet til å bidra for å avholde:

· Arrangementer, kamper, cuper og fellesdugnader i de respektive gruppene.
· Holterdagen (gjennomføring og loddsalg i forkant av arrangementet).
· Felles aktivitetsdag på tvers av gruppene.


15. [bookmark: _Toc309129344][bookmark: _Toc348562992]Informasjon

Holter idrettsforening informerer sine medlemmer ved utsending av informasjon via e-post, samt publisering på vår hjemmeside – www.holterif.no og på idrettsforeningens Facebook side.
16. [bookmark: _Toc348562993][bookmark: _Toc309129347]Økonomi/regnskap

Praksis rundt idrettsforeningens økonomi/regnskap fremkommer av vårt økonomireglement, men viktige prinsipper er:
· Hovedstyret har juridisk ansvar for idrettsforeningens økonomi.
· Hovedstyret og gruppestyrene er ansvarlig for å sette opp budsjett før årsmøtet.
· Alle betalte fakturaer skal attesteres/anvises av 2 personer – økonomiansvarlig og budsjettansvarlig/innkjøpsansvarlig.

I henhold til regnskapsloven skal idrettsforeningen føre regnskap der hver gruppe er en avdeling i regnskapet. I idrettsforeningens årsregnskap skal den samlede virksomhet være dokumentert ved at de ulike delregnskaper konsolideres. For å holde kontroll på idrettsforeningens samlede økonomistyring kan hovedstyret beslutte at det gjennom regnskapsåret skal framlegges regnskapsrapporter med konsoliderte tall. Alle inn og utbetalinger skal gå gjennom foreningen sine kontoer. Det er ikke lov å sette penger som tilhører idrettsforeningen inn på personlige kontoer.

Holter idrettsforening sine kontoer er registrert på idrettsforeningens organisasjonsnummer.

17. [bookmark: _Toc348562994]Medlemskontingent

Medlemskontingenten fastsettes av årsmøtet. Medlemskontingent skal betales for hvert enkelt 
medlem, familiemedlemskap regnes som en rabattordning, og en må fortsatt registrere hvert enkelt medlem med navn. Revisor kontrollerer medlemslister mot regnskap. Medlemskontingenten betales omgående etter en har startet i klubben.

Medlemskontingent er pr. 2018:
Enkeltmedlemsskap (aktive):		kr. 350,-
Familiemedlemsskap: 		kr. 550,-
Støttemedlemsskap:			kr. 200,-

Innkrevningsrutiner: 
Faktura sendes ut årlig i november/desember, og gjelder etterskuddsvis for det året den er sendt ut. Første purring 21 dager etter forfall. 31.12 kan medlemmer som ikke har betalt strykes.





18. [bookmark: _Toc348562995]Deltageravgifter

[bookmark: _Toc309129352][bookmark: _Toc348562996]Deltageravgiften i gruppene kommer i tillegg til medlemskontingenten og vedtas årlig på årsmøtet.

19.  Reklame/sponsoravtaler

Alle sponsoravtaler skal godkjennes av hovedstyret - en gruppe/et lag kan ikke inngå egne avtaler uten godkjennelse fra hovedstyret. Årlig lager hovedstyret en prismatrise for sponsoravtaler. 

20. [bookmark: _Toc309129354][bookmark: _Toc348562997]Kiosk

Kiosken i HIF-hallen og på fotballstadion driftes av respektive gruppe, og er basert på dugnad fra foreldre og foresatte – har man ikke anledning til å stille på oppsatt vakt, har man selv ansvar for å skaffe en erstatter. 
Det er utarbeidet egen rutine for den enkelte kiosk for hvordan omsetning skal registreres og hvordan kontanter skal behandles.

Kontantbeholdning fra kiosksalg skal så raskt som mulig settes inn på bankkonto.

21. [bookmark: _Toc309129355][bookmark: _Toc348562998]Lønn, honorar, kjøregodtgjørelse

Generelle regler for lønn og honorar:
En kan betale ut kr. 10.000,- (1/1-2017) til en person i løpet av et år uten å trekke skatt .
Kjøregodtgjørelse: betales det ut kjøregodtgjørelse og andre godtgjørelser skal det leveres kjøreliste og kvittering for utgifter. Når beløpet samlet kommer over kr. 10 000,- skal det innberettes til skatteetaten.

Telefongodtgjørelse: inntil kr. 1000,- er skattefritt. Betaler en ut mer skal det skattes for kr. 4000,-.

Arbeidsgiveravgift: en er fritatt for arbeidsgiver avgift opp til kr. 45 000,- pr person pr år. Men en kan ikke overstige et samlet beløp på kr. 450 000,-
Det vil si at en kan ha 10 ansatte som en betaler inntil kr. 45 000,- pr. år. 

Lønn, honorar og kjøregodtgjørelse skal fremkomme av budsjett og regnskap. Det er ikke anledning for gruppene å inngå avtaler om lønn og honorar uten at dette er behandlet av hovedstyret.
22. [bookmark: _Toc309129358][bookmark: _Toc348562999]Økonomisk utroskap/varslingsplikt

Den som får mistanke om, eller oppdager underslag eller lignende, skal umiddelbart melde dette til idrettsforeningens leder/nestleder. Varsleren skal beskyttes og saken skal undersøkes. 
  
Styret kan ekskludere personer som begår økonomisk utroskap, eller gjennom handling eller verbalt skader klubben. Eksklusjon krever flertall i styret. 
  
Vedkommende som skal ekskluderes, skal bli skriftlig informert gjennom rekommandert brev med grunnlaget for eksklusjonen, og med 14 dagers frist for å anke saken. Hvis leder av styret ikke hører noe innen fristens utløp, regnes det som aksept for eksklusjonen. 
  
Eksklusjonens varighet og straffeutmåling bestemmes av styret.

23. [bookmark: _Toc309129359][bookmark: _Toc348563000]Klubbdrakter/profilering

Logo:
Klubbens logo skal være påtrykt alle klubbens spillerdrakter (venstre side på bryst):

[image: C:\Users\tommyn\AppData\Local\Microsoft\Windows\Temporary Internet Files\Content.Outlook\43WQTI3T\HolterIF-LOGO_1200px.gif]

Draktmerke:
Holter Idrettsforening skal benytte seg av spillerdrakter og utstyr fra UMBRO.

Drakter:
Farger:
Fotball - 	Grønn overdel, hvit shorts, grønne strømper.
Håndball -	Grønn overdel, hvit shorts


Forhandler:
Intersport Kløfta

Det er kun utstyrsansvarlig i hovedstyret og gruppene som kan foreta bestilling på vegne av klubben – dette er:

Hovedstyret:		leder/nestleder
Håndballgruppa:	leder/nestleder
Fotballgruppa:		leder/nestleder
Allidretten:		leder

Skal andre enn ovennevnte bestille utstyr, må innkjøpsansvarlig i hovedstyret/gruppene skrive rekvisisjon med begrenset kreditt.

Vår forhandler gir rabatert pris på kjøp av drakter og annet sportsutstyr. Overdel (spillertrøye) dekkes i sin helhet av Holter idrettsforening, og bestilles samlet av gruppene – shorts, strømper, sko dekkes av den enkelte spiller.

Påtrykk:
Som skrevet over skal alle drakter ha klubblogo – i tillegg skal alle drakter ha hovedsponsors logo påtrykket. Forhandleren av draktene står fritt til å påføre egen logo på avtalt sted.
På overtrekksdresser/gensere skal det være påtrykt «HOLTER IF» på ryggen. Om det på privat utstyr er ønskelig med navn/initialer, skal dette trykkes nederst på høyre side foran.

Supporter effekter:
Holter idrettsforening har til en hver tid et utvalg av supporter effekter – disse produktene selges til supportere med en liten fortjeneste som i sin helhet tilfaller idrettsforeningen  

